

**Коментар за резултатите од работењето на Жито Лукс АД Скопје во периодот 01.01.2023 – 30.06.2023 година**

Во првата половина од 2023 година, Компанијата оствари Добивка пред оданочување во износ од 9.481 илјади денари, споредбено со минатогодишната загуба од 46.012 илјади денари,

**1 Вкупни приходи**

*Приходите од продажба* се зголемени за 3%, при што приходите од продажба на домашен пазар бележат зголемување за 5%, додека приходите од продажба на странски пазар се намалени за 46% во споредба со првото полугодие од минатата година.

**2 Вкупни расходи**

*Трошоците на произведени производи* изнесуваат 403.563 илјади денари, што претставува намалување за 12% во споредба со истиот период претходната година.

Оперативните трошоци се зголемени за 3%, каде административните трошоци се зголемени за 10%, додека трошоците за продажба и дистрибуција се зголемени за 1%, во однос на првото полугодие од минатата година.

**3 Останати оперативни приходи и расходи**

Останатите оперативни приходи во износ од 4.134 илјади денари се намалени за 50% споредено со првото полугодие од минатата година.

**4 Кредитни задолжувања и финансиски расходи**

Финансиските расходи се зголемени за 4% споредбено со првата половина од минатата година како резултат на повисоки каматни стапки.

**5 Идни аспекти**

Менаџментот на компанијата внимателно ги следи пазарните услови и се обидува да се прилагоди на постојаните промени во локалната и регионалната економија, притоа останувајќи лојални на потрошувачите и доследни во континуирано снабдување на пазарот со квалитетни производи.